predal/a som auto, ako dám výpoveď pzp?
výpoveď je potrebné uskutočniť písomne, akonáhle dôjde k prepisu vozidla. ako doklad sa prikladá do poisťovne pôvodný – už prepísaný veľký technický preukaz, prípadne kúpno-predajná zmluva.
poisťovne majú vo svojich zmluvných podmienkach vypísané lehoty na platenie poistného. v prípade, že dôjde k oneskorenému zaplateniu poistného, prichádza tzv. upomienkový systém, kedy vás poisťovňa začne upozorňovať (niektoré po 15. dňoch, niektoré po 1 mesiaci). v prípade, že klient nezaplatí poistné na základe upomienky, prichádza väčšinou druhá vlna “upomienkového” systému a to výzva. v prípade, že klient nezaplatí ani túto výzvu, tak zmluva zaniká pre neplatenie a poisťovne posielajú tzv. finančné vyrovnanie za uplynulé mesiace, kedy malo byť poistné zaplatené. väčšinou je to alikvotná časť mesiaca + prípadné náklady za upomienku, resp. výzvu.